غربی آفریقا اؤلکه‌سی نیجریه‌ده، ترور اؤرگوتو بوکو حرام طرفین‌دن قاچیریلان 110 قیز شاگیرددن چوغو قورتاریلدی.
اؤلکه مطبوعاتیندا یئر آلان خبرلرده، یوب ایالتینه باغلی داپچی بؤلگه‌سینده قاچیریلان قیز طلبه‌لرین چوخونون آزاد ائدیلدیگی ایفاده ائدیلدی.
قورتاریلان قیز اوشاق‌لاری‌نین ساییسی باره‌ده دقیق معلومات وئریلمه‌دی.
آدی‌نین آچیقلانماسینی ایستمه‌ین یوب پولیس رئیسی ده، قیز طلبه‌لرین اکثریتی‌نین آزاد ائدیلدیگی خبرینی تصدیقله‌دی.
نیجریه‌ده 19 فوریه‌ده بوکو حرام طرفین‌دن یوب ایالتینه باغلی داپچی بؤلگه‌سین‌دکی قیز مکتبینه باسقین تشکیل ائدیلمیش، باسقین‌دان سونرا 110 طلبه‌نین ایتکین دوشدوگو بیلدیریلمیشدی.
نیجریه‌ده 2000‌لی ایللرین باشین‌دان بو یانا وارلیق گؤسترن، لیدرلری محمد یوسیفین نظارتینده اؤلمه‌سی‌نین آردین‌دان 2009دا کوتلوی زوراکی‌لیق ایش‌لری ائتمه‌یه باشلایان بوکو حرام، 17 مین نفرین اؤلومونه سبب اولدو.
چوخ سایدا عسگرین قاچیریلماسین‌دان دا سوروملو توتولارن و اؤتن ایلدن بو یانا آکت‌لارینی اؤلکه‌نین سرحد قونشولاری کامرون، بنین، چاد و نیجره ده سوروشن تشکیلات، سون گون‌لر سالدیری‌لاری‌نین ساییسینی آرتیریب.
